Muhamed Tajib Okić
Muhamed Tajib Okić (turski: Muhammed Tayyib Okiç; Gračanica, 1 decembar 1902 – Ankara, 10. mart 1977) jest bošnjački intelektualac, društveni radnik. Po njegovoj želji ukopan je na mezarju Bare u Sarajevu. Predavao je na Univerzitetima u Ankari, Konji i Erzurum. Pisao je na francuskom, bosanskom i turskom. Svoje školovanje započinje u ruždiji na Bentbaši, a potom i okružnoj medresi u Sarajevu. Šerijatsku sudsku školu završava 1925, a put ga dalje vodi u Zagreb gdje proučava latinski, književnost i pravo. Pravne studije završava 1930. u Beogradu. U Parizu na Univerzitetu Sorbonne završava studij književnosti, doktorira na tezu Hasan Kafi Pruščak i studira turski i perzijski na Nacionalnoj školi za istočnjačke jezike. Specijalistički kurs obavlja nakon toga na Univerzitetu Zejtun u Tunisu.